nvidia/miracl-vision huggingface dataset:
আগাদির সঙ্কট

আগাদির সঙ্কট (ইংরেজি: Agadir Crisis) বা দ্বিতীয় মরোক্কান সঙ্কট বলতে মরক্কোর শহর আগাদিরকে কেন্দ্র করে ১৯১১ খ্রিষ্টাব্দে উদ্ভূত আন্তর্জাতিক টানাপোড়েনকে বোঝায়।  এটি ১৯১১ খ্রিষ্টাব্দের জুলাই থেকে নভেম্বর মাস পর্যন্ত অব্যাহত ছিল। ফরাসিরা ১৯১১ সালের এপ্রিল মাসে মরক্কোর ফেজ শহরের নিয়ন্ত্রণ নিলে মরক্কোর নিরপেক্ষতার ব্যাপারে প্রথম মরোক্কান সঙ্কটে নেয়া চুক্তিটি লঙ্ঘিত হয়। আপাতদৃষ্টিতে জার্মানি তার নিজের অর্থনৈতিক স্বার্থ রক্ষার জন্য প্যান্থার নামের একটি গানবোট মরক্কোর আগাদির শহরে পাঠায়। কিন্তু প্রকৃতপক্ষে জার্মানি একটি ঔপনিবেশিক শক্তি হিসেবে নিজের শক্তি প্রদর্শনের উদ্দেশ্যেই এটি করেছিল, কেননা তখন ছিল বিশ্বজুড়ে উপনিবেশবাদের জয়জয়কার। শেষ পর্যন্ত জার্মানি মরক্কোকে ফরাসি প্রভাবাধীন একটি এলাকা হিসেবে মেনে নেয়। এই ছাড়ের প্রতিদানে জার্মানি আফ্রিকাতে তাদের উপনিবেশ ক্যামেরুনের সাথে ফরাসি অধিকৃত কঙ্গোর কিছু অংশ যোগ করে নেয়।  প্রথম বিশ্বযুদ্ধের আগে আন্তর্জাতিক উত্তেজনা বৃদ্ধির একটি অন্যতম ঘটনা ছিল এই আগাদির সঙ্কট। এই ঘটনার ফলে যুক্তরাজ্য, জার্মানির নৌশক্তি ও আগ্রাসী মনোভাব সম্পর্কে সচেতন হয় এবং জার্মানিকে ব্রিটিশ সাম্রাজ্যের বিরুদ্ধে প্রত্যক্ষ হুমকি হিসেবে বিবেচনা করা শুরু করে।
আইরিশ ভাষা

আইরিশ (ইংরেজি: Irish) বা আইরিশ গ্যালীয় (Irish Gaelic) বা গ্যালীয় (Gaelic) ভাষা কেল্টীয় ভাষাপরিবারের গইডেলীয় শাখার একটি ভাষা। আইরিশ প্রায় ৫ লক্ষ লোকের দৈনন্দিন ব্যবহার্য ভাষা। এরা মূলত আয়ারল্যান্ডের পশ্চিম উপকূলের গেল্টাখ্‌ট নামের অঞ্চলে বাস করে। আইরিশ ভাষা ইংরেজি ভাষার পাশাপাশি আয়ারল্যান্ডের একটি সরকারি ভাষা। এটি আইরিশ সরকারি নথিপত্রে ব্যবহৃত হয় এবং ১৯২২ সাল থেকে আয়ারল্যান্ডের বিদ্যালয় ও মহাবিদ্যালয়গুলিতে ভাষাটি শিক্ষা দেওয়া হয়। ভাষাটির জটিল বানান ব্যবস্থা সংস্কারের জন্য আন্দোলন হয়েছে। আইরিশ ভাষা রোমান লিপিতে লেখা হলেও অনেক ক্ষেত্রে ঐতিহ্যবাহী মধ্যযুগীয় গ্যালীয় লিপিও ব্যবহার করা হয়। ৫ম শতাব্দীতে লেখা অগহাম শিলালিপিগুলি (Ogham inscriptions) আইরিশ ভাষার সবচেয়ে প্রাচীন নিদর্শন। এরপর ৮ম শতকের ধর্মীয় রচনার নিদর্শন দেখতে পাওয়া গেছে। মধ্যযুগে ভাষাটিতে প্রচুর সাহিত্য রচিত হয়। ১৯শ শতকের শেষে এসে ভাষাটির সাহিত্যিক নবজাগরণ ঘটে। ১৭শ শতক পর্যন্তও আয়ারল্যান্ডে কেবল আইরিশ গালীয় ভাষাই প্রচলিত ছিল। কিন্তু ইংরেজদের আধিপত্যের কারণে এবং ১৯শ শতকে দেশত্যাগের কারণে ভাষাটির প্রচলন কমে যায় এবং ২০শ শতকেও এই ধারা অব্যাহত থাকে। বর্তমানে ভাষাটির পুনরুজ্জীবনের জন্য জোর প্রচেষ্টা চালানো হচ্ছে। বর্তমানে ১০ লক্ষেরও বেশি লোক কোনও না কোনও ভাবে ভাষাটি ব্যবহার করে।
লুসিয়াঁ তেনিয়ের

লুসিয়াঁ তেনিয়ের (ফরাসি: Lucien Tesnière) (জন্ম: ১৩ই মে, ১৮৯৩ - মৃত্যু: ৬ই ডিসেম্বর, ১৯৫৪) একজন প্রভাবশালী ফরাসি ভাষাবিজ্ঞানী ছিলেন। তেনিয়ের মোঁ-সাঁতাইনিয়ঁ-তে জন্মগ্রহণ করেন। ১৯২৪ সালে তিনি স্ত্রাসবুর্গ বিশ্ববিদ্যালয়ের অধ্যাপক হন এবং ১৯৩৭ সালে মোঁপেলিয়ের বিশ্ববিদ্যালয়ে চলে আসেন। তিনি স্লাভীয় ভাষাগুলির উপর বহু গবেষণাপত্র এবং বই লেখেন। কিন্তু ভাষাবিজ্ঞানের ইতিহাসে তিনি মূলত নির্ভরশীলতা ব্যাকরণ (dependency grammar) নামের বাক্যতত্ত্বের জন্য গুরুত্ব লাভ করেছেন। তার Éléments de syntaxe structurale (এলেমঁ দ্য সাঁতাক্স স্ত্রুক্তুরাল "বাক্যতাত্ত্বিক সংগঠনের মৌলিক বিষয়সমূহ") নামের বইটিতে এই তত্ত্ব বিধৃত হয়েছে। বইটি তার মৃত্যুর পর ১৯৫৯ সালে প্রকাশিত হয়। বইটিতে তিনি বহু ভাষা থেকে উদাহরণ দিয়ে বাক্য সংগঠনের একটি উন্নত তত্ত্ব প্রস্তাব করেন। বইটি ইউরোপীয় ভাষাবিজ্ঞানী মহলে ব্যাপক প্রভাব ফেলে, কিন্তু আজও এটি ইংরেজিতে অনূদিত হয়নি। তেনিয়ের মোঁপেলিয়ের-এ মৃত্যুবরণ করেন।
কানাডীয় ডলার

কানাডীয় ডলার (মুদ্রা প্রতীক: $; ব্যাংক কোড: CAD) (ইংরেজি: Canadian dollar; ফরাসি: dollar canadien) কানাডার মুদ্রার নাম। এটি সাধারণত শুধু $ চিহ্ন দিয়ে, কিংবা অন্যান্য ডলার-নামাঙ্কিত মুদ্রাসমূহের থেকে পার্থক্য করার সময় C$ চিহ্ন দিয়ে প্রকাশ করা হয়। আইএসও মুদ্রা কোডে এটি CAD (অর্থাৎ তিনটি লাতিন বর্ণবিশিষ্ট কোড যাতে কোন মুদ্রা চিহ্ন নেই)। কানাডা সরকার ও আন্তর্জাতিক অর্থ তহবিল C$ ব্যবহার করা পছন্দ করে। তবে Can$, CDN$ ও CA$-ও প্রচলিত। কানাডীয় ডলার ১০০ সেন্টে বিভক্ত।
লাল সোনাইল

Cassia agnes (de Wit) Brenan লাল সোনাইল (ইংরেজি: Burmese pink cassia, Burmese senna, common pink cassia, deciduous cassia, pink shower) (থাই: ชัยพฤกษ์), (বৈজ্ঞানিক নাম: cassia javanica) হচ্ছে Fabaceae পরিবারের একটি উদ্ভিদ। এটি আদি নিবাস দক্ষিণ-পূর্ব এশিয়া কিন্তু খুব বেশি জন্মায় সারা দুনিয়ার উষ্ণমণ্ডলীয় অঞ্চলে বাগানের উদ্ভিদ হিসেবে জন্ম হয়। এদের গোলাপি এবং গাঢ় লাল রঙের ফুলের জন্য জনপ্রিয়।
লাল শাপলা

লাল শাপলা বা রক্ত কমল (বৈজ্ঞানিক নাম: Nymphaea rubra) শাপলা পরিবারের একটি জলজ উদ্ভিদ। এটি বাংলার প্রজাতি। পাতা এবং বোঁটা লালচে সবুজ। ফুল ডাবল, ১০-২০ সেমি চওড়া, অনেকগুলি পাপড়ি এবং পাপড়ির রঙ লাল। রাতে ফোটে। গোলাকার ফলে অনেকগুলো ছোট ছোট বীজ হয়। বীজ খাওয়া যায়। গোঁড়ার চারা থেকে চাষ করা হয়।
উসুয়াইয়া

উসুয়াইয়া (স্পেনীয়: Ushuaia, আ-ধ্ব-ব: [u'swaia]) আর্জেন্টিনার তিয়ের্‌রা দেল ফুয়েগো প্রদেশের রাজধানী এবং বিশ্বের দক্ষিণতম পৌর শহর। শহরটি তিয়ের্‌রা দেল ফুয়েগো দ্বীপের দক্ষিণভাবে একটি প্রশস্ত উপসাগরের উপকূলে অবস্থিত। শহরের উত্তরে মার্শাল পর্বতমালা এবং দক্ষিণে বিগল প্রণালী। বর্তমানে এখানে প্রায় ৬০ হাজার লোকের বাস। উসুয়াইয়া নামটি স্থানীয় আদিবাসী আমেরিকান ভাষা ইয়ামানা থেকে এসেছে, যার অর্থ "পশ্চিম দিকে প্রবেশকারী উপসাগর"। ১৯শ শতকের শেষভাগ পর্যন্তও এখানে কেবল আদিবাসী ইয়ামানা জাতির লোকেরা বাস করত। তারপর থেকে ১৯৪৭ পর্যন্ত এটি সাজাপ্রাপ্ত অপরাধীদের একটি উপনিবেশ ছিল। ক্রোয়েশিয়া, ইতালি ও স্পেন এবং মূল আর্জেন্টিনীয় ভূখণ্ড থেকে অভিবাসীদের আগমনের ফলে অঞ্চলটির বিকাশ ঘটে। সরকার এর জন্য শুল্ক-মুক্ত পণ্য বেচাকেনার অনুমতি দেয়। শহরটি বর্তমানে অ্যান্টার্কটিকা অভিযান কিংবা হর্ন অন্তরীপ ঘিরে নৌবিহারের আরম্ভবিন্দু হিসেবে পর্যটকদের কাছে জনপ্রিয়।
বিজয় দিবস (ভারত)

বিজয় দিবস বাংলাদেশে প্রতিবছর ১৬ ডিসেম্বরে স্মরণ করা হয়, ১৯৭১ সালের বাংলাদেশ-পাকিস্তান যুদ্ধে পাকিস্তান থেকে বাংলাদেশের স্বাধীনতার জন্য পাকিস্তানের বিরুদ্ধে বাংলাদেশিদের জয়কে উদযাপনের জন্য। যৌথবাহিনীর আক্রমণের মুখে পাকিস্তানি সেনাদের পরাজয়ে যুদ্ধের সমাপ্তির ফলশ্রুতিতে পাকিস্তান সেনাবাহিনীর একতরফা ও নিঃশর্ত আত্মসমর্পণ করে এবং পরবর্তীকালে পূর্ব পাকিস্তান পাকিস্তান রাষ্ট্র থেকে বিচ্ছিন্ন হওয়ার মাধ্যমে বাংলাদেশ গঠিত হয়। ১৬ ডিসেম্বর যদিও বাংলাদেশের বিজয় দিবস, কিন্তু ভারত কখনও চাইনি পূর্ব এবং পশ্চিম পাকিস্তান এক থাকুক। ভারত তার শুত্র রাষ্ট্রকে ভেঙ্গে দিতে বাংলাদেশ গেরিলা প্রশিক্ষণ দেয়। এছাড়াও ভারত সামরিক সহায়তা দিয়ে বাংলাদেশের স্বাধীনতায় অবদান রাখে। ভারতের কোন দেশের সাথে জয়ের কোনো নজির নেই, তাদের প্রতিবেশি কোন দেশের সাথে ভালো সম্পর্কও নেই। ছোট খাটো কোনো যুদ্ধে তাদেন জয়ের নজির নেই। সুতরাই তারা বাংলাদেশের ১৬ ই ডিসেম্বর বিজয়কে নিজেদের বলে প্রতিবছর পালন করে। প্রকৃতপক্ষে, এই বিজয় একান্ত বাংলাদেশীদের, যদিও ভারত নিলজ্জের মত তাদের দাবি করছে। ১৯৭১ সালে এই দিনে পরাজিত পাকিস্তান সেনাবাহিনীর প্রধান জেনারেল আমির আব্দুল্লাহ্‌ খান নিয়াজি ঢাকার রমনা রেসকোর্সে ৯৩,০০০ সেনাদলের সঙ্গে জেনারেল জগজিৎ সিং আরোরার নেতৃত্বাধীন ভারতীয় সেনাবাহিনী ও বাংলাদেশ মুক্তিবাহিনীর কাছে আত্মসমর্পণ করে। ভারতে প্রতি বছর ১৬ ডিসেম্বর তারিখটি সেই থেকে "বিজয় দিবস" হিসেবে পালিত হয়ে আসছে। এই দিন রাজধানী নতুন দিল্লিতে ভারতের প্রতিরক্ষা মন্ত্রী ও সেনাবাহিনীর তিন শাখার প্রধানেরা ইন্ডিয়া গেটের অমর জওয়ান জ্যোতিতে মাল্যদান করেন। এছাড়াও ২৬ জুলাই তারিখটি যে কার্গিল বিজয় দিবস হিসাবে পালিত হয়, সেটিকেও সাধারণভাবে কখনও কখনও বিজয় দিবস বলা হয়ে থাকে।  ১৯৯৯ সালে এই দিনটিতে ভারতের সামরিক বাহিনী কার্গিল যুদ্ধে পাকিস্তানি ফৌজকে পরাস্ত করেছিল।
চিতাবাঘ

চিতাবাঘ (Panthera pardus) বিড়াল গোত্রের অন্তর্গত এক প্রজাতির শ্বাপদ। সাহারা-নিম্ন আফ্রিকার বিস্তীর্ণ এলাকাজুড়ে চমৎকার এ প্রাণীটি দেখা যায়। আবাসস্থল ধ্বংস, শিকারের অভাব আর চোরাশিকারের ফলে সারা দুনিয়ায় প্রজাতিটি আশঙ্কাজনক হারে কমে আসছে। সে কারণে বন্যপ্রাণী সংরক্ষণ বিষয়ক সংস্থা আইইউসিএন চিতাবাঘকে প্রায়-বিপদগ্রস্ত বলে ঘোষণা করেছে। হংকং, সিঙ্গাপুর, কুয়েত, সিরিয়া, লিবিয়া ও তিউনিসিয়ায় চিতাবাঘ আজ আঞ্চলিকভাবে বিলুপ্ত।বাংলাদেশে এটি বিলুপ্তি প্রায় প্রানী প্যানথেরা গণের মোট চারটি বড় বিড়ালের মধ্যে চিতাবাঘই সবচেয়ে ছোট; অন্য তিনটি হল বাঘ, সিংহ ও জাগুয়ার।। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। বৃহদাকার ও বলিষ্ঠ এই বিড়াল জাতীয় প্রাণিটির দেহ সরু, লেজ দীঘল এবং পদচতুষ্টয় হ্রস্বাকৃতির হয়ে থাকে। মাথাসহ দেহের দৈর্ঘ্য ১৬০ সেন্টিমিটার ও লেজ ১০০ সেন্টিমিটার পর্যন্ত হয়ে থাকে। পুরুষ চিতাবাঘের শরীর মাদী চিতাবাঘের তুলনায় বৃহদাকার। মাদী চিতাবাঘের ওজন ১৭ থেকে ৫৮ কিলোগ্রাম এবং পুরুষ চিতাবাঘের ওজন ৩১ থেকে ৬৫ কিলোগ্রাম অবধি পাওয়া গেছে। চিতাবাঘের কান গোলাকৃতি। কানের পশ্চাৎদেশ কৃষ্ণাভ যাতে সাদা ছোপ রয়েছে। মস্তক তুলনামূলকভাবে ক্ষুদ্রকার, উত্তল। পিষ্ঠদেশ খাটো, কোমল। এর লোম মসৃণ, খাটো। রঙ স্বর্ণাভ থেকে পিঙ্গল কিংবা কমলা-তামাটে হয়ে থাকে। দেহপার্শ্বের তুলনায় পশ্চাৎদেশ কিছুটা কালচে। সারা শরীরে কালো ছোপ থাকায় একে চিত্রল দেখায়। দেহতল এবং পদদেশ সাদাটে। চিতাবাঘের গাত্রবর্ণে কালচে ভাব থাকলেও অধিকাংশ এলাকা বাদামী। চিতাবাঘের বৈজ্ঞানিক নাম Panthera pardus (Linnaeus, 1758) আর চিতার বৈজ্ঞানিক নাম Acinonyx jubatus (Schreber, 1775)। ব্যতিক্রম প্রজাতি ছাড়াও দু’টি প্রাণীর মধ্যে উল্লেখযোগ্য বৈশিষ্টগত পার্থক্য হচ্ছে চিতার গায়ে কালো ছোপ থাকে, আর চিতাবাঘের গায়ে কালো ছোপ থাকলেও তা অনেকটা বলায়াকৃতির। অধিকন্তু চিতা রোগা ও লম্বাটে আর চিতাবাঘ বাঘের ন্যায় তুলনামূলকভাবে মোটাসোটা শরীরের।
কর্ডাটা

কর্ডাটা বা কর্ডাটা পর্ব বলতে মেরুদণ্ডী বা ভার্টিব্রাটা (Vertebrata) জাতীয় সমস্ত প্রজাতি এবং অমেরুদণ্ডী বা ইনভার্টিব্রাটা (Invertibrata)-এর অন্তর্ভুক্ত বিশেষ কিছু প্রাণীগোষ্ঠীকে বোঝায়। গ্রিক শব্দ chorde এর মানে দড়ি বা বাদ্যযন্ত্রের তন্ত্রী। এই পর্বভুক্ত প্রাণীদের জীবনচক্রের কোনো না কোনো দশায় নোটোকর্ড নামক একটি স্থিতিশীল অঙ্গ থাকে যার গঠনও দড়ির অনুরূপ। তাই এই পর্বের নাম কর্ডাটা।আবার ল্যাটিন corda অর্থ রজ্জু এবং গ্রিক শব্দ ata অর্থ বহন করা।মেরুদণ্ডী প্রাণীদেহে এই নোটোকর্ডই বয়ঃপ্রাপ্ত অবস্থায় মেরুদণ্ডের সৃষ্টি করে। কর্ডাটা পর্বে প্রজাতির সংখ্যা ৬৮,৬২৯ টি এবং বাংলাদেশে এদের প্রজাতি সংখ্যা ১,৬১১ টি।কার্ডটা পর্বে ৩ টি উপপর্ব আছে। যেসব প্রাণীদের জীবনে কোন না কোন পর্যায়ে পৃষ্ঠ-মধ্যরেখা বরাবর দণ্ডাকার ও স্থিতিস্হাপক "নটোকর্ড" থাকে তাদের কর্ডাটা বলে।
মেরু ভালুক

Ursus eogroenlandicusUrsus groenlandicusUrsus jenaensisUrsus labradorensisUrsus marinusUrsus polarisUrsus spitzbergensisUrsus ungavensisThalarctos maritimus মেরু ভালুক বা ধলা ভালুক (বৈজ্ঞানিক নাম Ursus maritimus) হলো এক প্রজাতির ভালুক। এটি পৃথিবীর বৃহত্তম শ্বাপদ। এরা মাংসাশী প্রাণী। একটি পুরুষ মেরু ভালুকের ওজন ৪০০-৬৮০ কেজি পর্যন্ত হতে পারে, অন্যদিকে একটি মাদী মেরু ভালুকের ওজন হয় একটি পুরুষ মেরু ভালুকের প্রায় অর্ধেক। উত্তর মেরুর বিভিন্ন জায়গায় এই ভালুক পাওয়া যায়। এই ভালুক সাদা রঙের হয়। বিশ্ব উষ্ণায়নের কারণে এই ভালুক বিপন্ন। বিভিন্ন জলচর ও স্থলজ প্রাণী, যেমন, বিভিন্ন প্রজাতির শীল এদের খাদ্য। এছাড়াও মৃত তিমি সহ হরেক রকম মাংসাদি এরা খায়। এরা অন্যান্য ভালুক দের মত আধা নিরামিষাশী নয়। এরা পুরোপুরি ভাবে মাংসাশী। অর্থাৎ মাংসাদি বস্তুই এর খাবার। এদের প্রিয় খাদ্যের তালিকায় রয়েছে সিল, সি লায়ন, পাখি (ইগল,বাস) উত্তর মেরুতে এদের দেখা মেলে। উত্তর মেরুর Arctic Circle এ এদের মূলত দেখা যায়। এরা এ অঞ্চল এর হীমশীতল পরিবেশে বাঁচার জন্য একদম উপোযোগি। এদের চামড়া পুরু। এদের লোম সাদা। এদের চামড়ার নিচে পুরু চর্বিস্তর থাকে। == মেরু ভাল্লুকের লোমের ধরন == এদের লোম সাদা মোটা এবং খুবই ঘন হয়ে থাকে। এই লোমই তাদের প্রচন্ড শীত অথবা ঠান্ডা থেকে বাঁচায়।
শ্রেণী (জীববিদ্যা)

শ্রেণি হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণিবিন্যাসের ক্রমটি হচ্ছে জগত, বিভাগ, শ্রেণি, বর্গ, গোত্র, গণ ও প্রজাতি। অন্যান্য ধাপের মত শ্রেণির ও উপধাপ রয়েছে যা উপশ্রেণি নামে পরিচিত।
টুনা (মাছ)

টুনা হচ্ছে স্কমব্রিডি পরিবারের বিভিন্ন প্রজাতির খাদ্যোপযোগী সামুদ্রিক মাছ। পাঁচটি বর্গে টুন্নিনি পনেরটি প্রজাতিতে বিভক্ত। "টুনা" শব্দটি শেষ পর্যন্ত প্রাচীন গ্রিকের মধ্য লাতিন রূপ থুনাস থেকে উদ্ভূত: θύννος, রোমানাইজড: (থ্যাননোস), লিট। 'টুনি-ফিশ' - যা ঘুরে দেখা যায় θύνω (থানা) থেকে প্রাপ্ত, "ভিড়, ডার্ট বরাবর" " তবে ইংরেজিতে টুনা শব্দের তাৎক্ষণিক উৎস হল আমেরিকান স্প্যানিশ <স্প্যানিশ অ্যাটন <আন্দালুসিয়ান আরবি এট-টান, আল-টান التون [আধুনিক আরবি التن] থেকে একীভূত: 'টুনা ফিশ' <উপরে বর্ণিত গ্রিকো-ল্যাটিন থানুস  ] মুরগি • হাঁস • টার্কি • রাজহাঁস • মথুরা • তিতির • খরগোশ • হরিণের মাংস বেকন • গরু • শূকর • ঘোড়া • ছাগল • ভেড়া এবং ভেড়ার মাংস • বাছুরের মাংস কাঁকড়া • বাগদা-চিংড়ি • গলদা-চিংড়ি • কুচো চিংড়ি • বাসা • মাগুর মাছ • মৃগেল • কডমাছ • ডলফিন • বান মাছ • ছোট বোয়াল • সিন্ধু-সফরী • রেখাঙ্কিত সামুদ্রিক মাছ • মারলিং • মিল্কফিস • পাচ • স্যামন মাছ • সার্ডিন মাছ • সোল • তরোয়াল মাছ • তেলাপিয়া • টুনা • তিমি Steak • Chop • Stewed • Fondue • Burgers • Sausages • Cured • Salted • Pickled • Tartare • Salami • Roasted • Braised • Corned • Marinated • Fried • Barbecued • Smoked • Poached • Pepperoni • Offal • Haggis Butchery • Ethics • Preservation • Slaughter • Red meat • White meat
ক্রোনোস

ক্রোনোস (প্রাচীন গ্রিক ভাষায়: Κρόνος ক্রোনোস্‌) ছিলেন উরানোস ও গাইয়ার সন্তান। তিতানদের মধ্যে ক্রোনোস ছিল সর্বকনিষ্ঠ। ক্রোনোস তার মা গাইয়ার প্ররোচনায় নিজের পিতা উরেনোসকে কাস্তে এবং হারপ দিয়ে শিশ্ন চ্ছেদন করে সিংহাসন দখল করলে উরানোস তাকে অভিশাপ দেন যে, ক্রোনোস নিজের পুত্র দ্বারা সিংহাসনচ্যুত হবেন। ক্রোনোস আপন বোন রেয়াকে বিয়ে করে ও এই বিয়ের ফলে জিউস, পোসাইডন, হেডিস, হেরা, দিমিতির, ও হেস্তিয়ার জন্ম হয়। পরবর্তীতে ক্রোনোসের পুত্র জিউস, পোসাইডন এবং হেডিস তিন ভাই যথাক্রমে স্বর্গমর্ত্য, সমুদ্র ও পাতালপুরী ভাগ করে নেন ক্রোনোসকে বিতাড়িত করে তার্তারুসে বন্দি করে। গ্রিক পুরাণ মতে ক্রোনাস ইউরেনাস এর পুত্র ।
আস্তেরিয়া

গ্রিক পুরাণে, আস্তেরিয়া (প্রাচীন গ্রিক: Ἀστερία) নামে এগারজন ব্যক্তি ছিলেন। তারা হলেন টাইটান কয়উস ও ফয়বের কন্যা, আমাজন নারী, হেলিয়াড, ডানাইড, আলকিনাইডিস, করোনাসের কন্যা, তেউসারের কন্যা, ফোকাসের উপপত্নী, বেলেরোফোনের উপপত্নী, অ্যাথেনীয় দাসী, এবং তেলেমাকো অপেরার চরিত্র। আস্তেরিয়া ছিলেন টাইটান কয়উস ও ফয়বের কন্যা এবং লেটোর বোন। হেসিয়ডের থিওগনি অনুসারে, পের্সেসের ঔরসে তার গর্ভে একটি সন্তান জন্মে, সে হল ডাইনিদের দেবী হেকাতে। আস্তেরিয়া ছিলেন হিরাক্লিজ কর্তৃক খুন হওয়া নবম আমাজন নারী। আস্তেরিয়া বা আস্তরিস ছিলেন হেলিয়স ও ক্লিমেনে বা সেটোর কন্যা। নদীর দেবতা হাইডেসপিসের সাথে তার বিয়ে হয় এবং তাদের পুত্র ডেইয়াডিস ভারতের রাজা হন। আস্তেরিয়া ছিলেন ডানাইডদের একজন, যারা বিয়ের রাতে তাদের স্বামীকে খুন করত এবং ডানাউসের কন্যা। আস্তেরিয়া স্বল্প সময়ের জন্য চাইতাসের স্ত্রী ছিলেন। আস্তেরিয়া আলকিনাইডিসদের একজন ছিলেন। সে তার বোনদের সাথে সমুদ্রে উড়ে যায় এবং মাছরাঙ্গা পাখিতে রূপান্তরিত হয়। আস্তেরিয়া করোনাসের কন্যা এবং সম্ভবত তিনি এবং অ্যাপোলো ভবিষ্যৎদ্রষ্টা ইডমনের পিতামাতা। তেউসার এবং সাইপ্রাসের ইউনের কন্যার নামও আস্তেরিয়া ছিল। আস্তেরিয়া বা আস্তেরোডিয়া ছিলেন ফোকাসের উপপত্নী। তাদের সন্তান ক্রিসাস ও পানোপাস। আস্তেরিয়া ছিলেন হাইডিয়াসের কন্যা। তিনি বেলেরোফোনের উপপত্নী এবং তাদের সন্তান হাইডিসস। তার পুত্র কারিয়া শহর প্রতিষ্ঠা করেন, যা তার নামেই নামকরণ করা হয়। আস্তেরিয়া একজন অ্যাথেনীয় দাসী ছিলেন যাকে মিনোতরের সম্ভাব্য উৎসর্গ করা হওয়ার কথা ছিল, যা ফুলদানির চিত্রের অঙ্কিত হয়। ক্রিস্টফ ভিলিবাল্ড গ্লুক তার ১৭৬৫ সালের তেলেমাকো অপেরার একটি চরিত্রের নাম দেন আস্তেরিয়া। অপেরাটি হোমারের ওডিসি অবলম্বনে হলেও, সেখানে এই নাম ছিল না। টেমপ্লেট:গ্রিক পুরাণে শ্বরবৃন্দ
থাউমাস

গ্রিক পুরাণে, থাউমাস হল ধরিত্রীমাতা গেইয়ার ও পোন্তুসের সন্তান। তিনি ছিলেন গ্রিক আদি দেবতাদের একজন ও একজন প্রাচীন সমুদ্র দেবতা। তিনি এলেক্ত্রা নামে এক ওসেয়ানিদকে বিয়ে করেন এবং এলেক্ত্রার গর্ভে তার ঔরসে ইরিস ও তিনজন হার্পি্য়ার জন্ম হয়। হেসিওডের মতে, থাউমাসের স্ত্রী ছিলেন ইলেক্ট্রা (ওশেনিডদের মধ্যে একজন, টাইটান ওশেনাস এবং টেথিসের অনেক কন্যা), তিনি আইরিস (দেবতাদের দূত), আর্কে (পূর্বে টাইটানদের বার্তাবাহক) এবং হারপিস। থাউমাসের হার্পি কন্যাদের নাম একজন, হেসিওড এবং অ্যাপোলোডোরাস তাদের নামদেন: অ্যালো এবং ওসাইপেট। ভার্জিল, সিলাএনোকে হার্পিদের একজন হিসাবে নাম দিয়েছেন। যদিও হাইজিনাস, ফ্যাবুলে প্রিফেসে থাউমাস এবং ইলেক্ট্রার কন্যা হিসাবে হার্পিস, সেলেনো, ওসাইপেট এবং পোডার্স রয়েছে, ফেবুলে ১৪.১৮-এ, হার্পিদের নাম এলোপাস, সেলেনো এবং ওসাইপেট থাউমাস ও ওজোমেনের কন্যা বলে বলা হয়েছে। ৪র্থ-৫ম শতাব্দীর শুরুর দিকের কবি ননস থাউমাস এবং ইলেক্ট্রাকে আইরিস এবং হাইডাস্পেস নদী নামে দুটি সন্তান দেন। প্লেটো থাউমাসের নামের সাথে θαῦμα ("আশ্চর্য") যুক্ত করেছেন। থাউমাসও একজন সেন্টোরের নাম ছিল, যিনি সেন্টারোমাচিতে ল্যাপিথদের বিরুদ্ধে যুদ্ধ করেছিলেন।
আরেস

অ্যারিসবা আরেস (ইংরেজি:Ares) গ্রিক পুরাণে দেবরাজ জিউস এবং হেরার পুত্র। তাকে কোথাও রণদেবতা হিসেবে উল্লেখ করলেও অ্যারিস মূলতঃ রক্তলোলুপ ক্রূর দেবতা। রোমান পুরাণে অ্যারিসের সমকক্ষ দেবতার নাম মার্স। আরেস নামটি গ্রিক শব্দ ἀρή (arē) থেকে এসেছে। এই শব্দটির বির্বতিত রুপ ἀρά (ara) মানে ধ্বংস, বিনাশ।
গর্গনেস

গ্রিক পুরাণে, গর্গনেসরা (গ্রিক: γοργώ বা γοργών) ছিল ফোর্কিস ও কেতোর সন্তান। তারা তিন বোন ছিল রাক্ষসী। তারা ছিল অনেক প্রাচীন এবং তারা ছিল তীক্ষ্ণ-দন্তবিশিষ্ট। তাদের তিনজনের নাম হল - মেদুসা, এউরিয়ালে ও স্থেন্নো। এদের মধ্যে শুধুমাত্র মেদুসাই ছিল মরণশীল, অন্য দুইজন ছিল অমর। মেদুসা দেখতে এতই ভয়ংকর ছিল যে কোন মরণশীল মানুষ তার দিকে তাকালেই ভয়ে জমে পাথর হয়ে যেত। পরবর্তীতে জিউস-পুত্র পের্সেউস মেদুসাকে বধ করে।
কলকাতা মেট্রোপলিটান ডেভেলপমেন্ট অথরিটি

কলকাতা মেট্রোপলিটান ডেভেলপমেন্ট অথরিটি (কেএমডিএ) পশ্চিমবঙ্গের কলকাতা মহানগর অঞ্চলের জন্য স্থাপিত একটি বিধিবদ্ধ পরিকল্পনা ও উন্নয়ন পরিষদ। এটি আগে ক্যালকাটা মেট্রোপলিটান ডেভেলপমেন্ট অথরিটি (সিএমডিএ) নামে পরিচিত ছিল এবং এখনও এটি পুরনো লোগোই ব্যবহার করে। পশ্চিমবঙ্গ সরকারের নগর উন্নয়ন ও পৌর বিষয়ক বিভাগের অধীনস্থ এই সংস্থার কার্যকলাপ বহুমুখী। ১৯৭০ সালে রাষ্ট্রপতির অধ্যাদেশ বলে এই সংস্থার জন্ম। ১৯৭৪ সালে এর পরিকল্পনা অধিকরণ স্থাপিত হয়। বর্তমানে এটি পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন, ১৯৭৯ মোতাবেক কাজকর্ম চালায়। কেএমডিএ-এর কার্যকলাপ বহুমুখী। এটি এক নগর পরিকল্পনা সংস্থা এবং নতুন অঞ্চল ও টাউনশিপের রূপরেখা নির্মাণ এরই হাতে ন্যস্ত। এটি জল সরবরাহ, নিষ্কাশন ও বর্জ্য ব্যবস্থাপনার মতো সাধারণ পরিকাঠামোগত কাজগুলি করে থাকে। এছাড়া কেএমডিএ কলকাতা মেট্রোপলিটান প্ল্যানিং কমিটির প্রযুক্তিগত সচিবালয়। কেএমডিএ-র অধীনে এক ১১ সদস্যের বোর্ড আছে যা জনগণ দ্বারা নির্বাচিত প্রতিনিধি এবং মনোনীত ব্যুরোক্র্যাট নিয়ে গঠিত। পশ্চিমবঙ্গ সরকারের পৌরমন্ত্রী ফিরহাদ হাকিম কেএমডিএ-র এই বোর্ডের সভাপতি।
পশ্চিমবঙ্গ রাষ্ট্রীয় বিশ্ববিদ্যালয়

পশ্চিমবঙ্গ রাষ্ট্রীয় বিশ্ববিদ্যালয় বা ওয়েস্ট বেঙ্গল স্টেট ইউনিভার্সিটি ভারতের পশ্চিমবঙ্গ রাজ্যের একটি নবগঠিত সরকারি বিশ্ববিদ্যালয়। এটি উত্তর ২৪ পরগনার সদর বারাসতে অবস্থিত। বিশিষ্ট শিক্ষাবিদ প্রোফেসর বাসব চৌধুরী২০১৫ সালের সেপ্টেম্বর মাসে এই বিশ্ববিদ্যালয়ের উপাচার্য হিসেবে নিযুক্ত হয়েছেন। জেলার মোট ৫৭টি কলেজ এই বিশ্ববিদ্যালয়ের এক্তিয়ারভুক্ত হয়েছে। এগুলি পূর্বে কলকাতা বিশ্ববিদ্যালয়ের অন্তর্ভুক্ত ছিল।
পের্সেস (টাইটান)

গ্রিক পুরাণে, পের্সেস (প্রাচীন গ্রিক: Πέρσης) ছিল টাইটান ক্রিউস ও এউরিবিয়ার সন্তান এবং আস্ত্রাইয়ুস ও পাল্লাসের ভাই। তার নামটি প্রাচীন গ্রিক শব্দ "পের্থো" (perthō) থেকে নেওয়া হয়েছে, যার অর্থ হল "লুণ্ঠন করা", "ধ্বংস করা"। এ থেকেই তিনি গ্রিক পুরাণে ধ্বংস প্রবণতার টাইটান দেবতা। তার সাথে টাইটান ফয়বে ও কয়উসের কন্যা আস্তেরিয়ার বিয়ে হয়। তাদের হেকাতে নামে একটিমাত্র কন্যাসন্তান ছিল। হেকাতেকে জিউস বনভূমি, শিশু জন্ম, ডাইনী, ও জাদুবিদ্যার দেবীর সম্মান প্রদান করেন। টেমপ্লেট:প্রাচীন গ্রিক শ্বর
কল্যাণী বিশ্ববিদ্যালয়

কল্যাণী বিশ্ববিদ্যালয় ভারতের পশ্চিমবঙ্গ রাজ্যের নদীয়া জেলায় অবস্থিত একটি বিশ্ববিদ্যালয়। এই বিশ্ববিদ্যালয়টি ন্যাক (NAAC) কর্তৃক তিন তারা বিশ্ববিদ্যালয়ের মর্যাদাপ্রাপ্ত। ১৯৬০ সালের ১ নভেম্বর ৪০০ একর ক্যাম্পাস ও ৩৭টি অনুমোদিত মহাবিদ্যালয় নিয়ে (১৬টি নদীয়ায়, ২০টি মুর্শিদাবাদে ও ১টি উত্তর ২৪ পরগনায়) বিশ্ববিদ্যালয়টি স্থাপিত হয়। এগুলি ছাড়া বিগত বছরগুলিতে বেশ কয়েকটি ইঞ্জিনিয়ারিং কলেজও এই বিশ্ববিদ্যালয়ের অনুমোদন পেয়েছে। ২১৭ জন শিক্ষক ও ২০০০ স্নাতকোত্তর ও পিএইচডি ছাত্রছাত্রী সহ এই বিশ্ববিদ্যালয়ের বিভাগগুলি হল বিজ্ঞান, কলা ও বাণিজ্য, শিক্ষা, ইঞ্জিনিয়ারিং, টেকনোলজি ও ম্যানেজমেন্ট, আইন, সঙ্গীত ও চারুকলা। মোট বিভাগের সংখ্যা ২৫। রাজধানী কলকাতার ৫০ কিলোমিটার উত্তরে নয়নাভিরাম গ্রামীণ পরিবেশে কল্যাণী বিশ্ববিদ্যালয়ের মূল ও বৃহৎ শিক্ষাপ্রাঙ্গণটি অবস্থিত। এটি কল্যাণী শহরে অবস্থিত। এই অবস্থানগত সুবিধা বিশ্ববিদ্যালয়ের ‘ক্যাফেটেরিয়া অ্যাপ্রোচ’-এর পক্ষে বিশেষ উপযুক্ত। নিকটবর্তী রেলওয়ে স্টেশন হল কল্যাণী ঘোষপাড়া রেলওয়ে স্টেশন। পদার্থবিদ্যা, রসায়ন, পরিবেশ বিজ্ঞান, জীববিদ্যা, উদ্ভিদবিদ্যা, পরিসংখ্যাতত্ববিদ্যা, গণিত। কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা
নাস্তালিক লিপি

নাস্তালিক লিপি (ফার্সি: نستعليق) ইসলামি হস্তলিপিশিল্পের একটি প্রধান ধারা। এটি ১৪শ ও ১৫শ শতকে ইরানে উদ্ভাবিত হয়। এটি কখনও কখনও আরবি লিখতে ব্যবহৃত হলেও ফার্সি, তুর্কি, উর্দু এবং দক্ষিণ এশীয় লেখাতেই এর প্রয়োগ সবসময় বেশি দেখতে পাওয়া যায়। আরবিতে এটি "তালিক" বা "ফার্সি" নামে পরিচিত এবং মূলত শিরোনামে ব্যবহৃত হয়। আজও ইরান, পাকিস্তান ও আফগানিস্তানে লিপিটি একটি শিল্প হিসেবে ব্যাপকভাবে প্রচলিত। নাস্তালিকের একটি সরলতর সংস্করণ ফার্সি ও উর্দু ভাষা লেখার প্রধান লিপি এবং পশতু ভাষাতে এটি প্রায়ই নাসখ লিপির পাশাপাশি ব্যবহৃত হয়। উসমানীয় শাসনামলে উসমানীয় তুর্কি ভাষা লিখতেও এটি ব্যবহৃত হত। আরবি লিপির সবচেয়ে প্রবহমান (fluid) হস্তলিপিশৈলীগুলির মধ্যে নাস্তালিক অন্যতম। লিপিটিতে খাড়া দাগগুলি ছোট এবং অনুভূমিক দাগগুলি দীর্ঘ। "কালাম" নামের সরু করে ছাঁটা বাঁশের কঞ্চি ও "দাভাত" নামের কালি দিয়ে এটি লেখা হয় ।  কালামের মুখ সাধারণত কালি শোষণের সুবিধার্থে একটু চেরা থাকে। নাসতালিক লিপির উধ্ববক হলেন খাজা মীর আলী তাব্রিজ
পিয়েরুস

গ্রিক পুরাণে, পিয়েরুস ছিল দুইজন ব্যক্তির নাম।
জুথুস

ুথুস(Zethus)এবং অ্যাম্ফিয়ন(Amphion)গ্রীক পুরাণ অনুসারে দেবতা জিউস( Zeus)এর জমজ সন্তান। গ্রিক পুরাণে, জুথুস ছিল হেল্লেন ও ওর্সেইসের কনিষ্ঠ পুত্র এবং আইওলুস ও দোরুসের ভাই। সে দ্বিতীয় এরেখথেউসের কন্যা ক্রেউসাকে বিয়ে করে। তাদের আকাউস নামে একটিমাত্র পুত্রসন্তান ছিল। এছাড়া জুথুসের স্ত্রী ক্রেউসার সাথে একবার দ্দেবতা আপোল্লো মিলিত হয় এবং এর ফলে ইওন নামে এক পুত্রের জন্ম হয়।
জেউক্সিপ্পে

গ্রিক পুরাণে, জেউক্সিপ্পে ছিল চারজন নারীর নাম।
থেসেউস

গ্রিক পুরাণে, থেসেউস (প্রাচীন গ্রিক ভাষায়: Θησεύς থ্যাসেউ্যস্‌) ছিল আইগেউস ও আইথ্রার একমাত্র পুত্র। থেসেউস ছিল একজন বিখ্যাত বীর। সে মিনোতাউর নামে ভয়ংকর এক রাক্ষসকে বধ করে। এছাড়া সে ক্রোম্মিয়োনীয় শূকরীকে (একে ফাইয়াও বলা হয়) বধ করে। থেসেউস প্রথমে আরেসের কন্যা আমাজনদের রাণী হিপ্পোলিতাকে বিয়ে করে। তাদের হিপ্পোলিতুস নামে একটিমাত্র পুত্র ছিল। হিপ্পোলিতার মৃত্যুর পরে থেসেউস ক্রেতের রাজা মিনসের কন্যা ফাইদ্রাকে বিয়ে করে। এরপর ফাইদ্রা সপত্নীপুত্র হিপ্পোলিতুসের প্রেমে পরে তার মৃত্যুর কারণ হয়। ফাইদ্রা ও থেসেউসের আকামাস ও দেমোফোন নামে দুইটি পুত্র ছিল।
উরানোস (পৌরাণিক চরিত্র)

ইউরেনাস বা উরানোস (/ˈjʊərənəs/ or /jʊˈreɪnəs/; প্রাচীন গ্রিক Οὐρανός, Ouranos [oːranós] অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তার রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা আকাশ পিতা ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে। বেশিরভাগ গ্রিকই তাকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তার পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।
থ্রেস

থ্রেস (ইংরেজি ভাষায়: Thrace; /[অসমর্থিত ইনপুট: 'icon']ˈθreɪs/) (demonym Thracian /ˈθreɪʃ[অসমর্থিত ইনপুট: 'ⁱ']ən/; গ্রিক: Θράκη, Thráki, বুলগেরীয়: Тракия, Trakiya, তুর্কি: Trakya) হল দক্ষিণ-পূর্ব ইউরোপে অবস্থিত একটি প্রাচীন ঐতিহাসিক ও ভৌগোলিক স্থান। একটি ভৌগোলিক ধারণা অনুসারে, থ্রেসকে একটি আবদ্ধ অঞ্চল হিসাবে আখ্যাত করা যায়, যার উত্তরে বলকান পর্বতমালা, দক্ষিণে রোডোপ পর্বতমালা এবং ঈজিয়ান সাগর, পূর্ব দিকে কৃষ্ণ সাগর এবং মারমারার সাগর অবস্থিত। এটি যে সমস্ত অঞ্চল জুড়ে বিস্তৃত সেগুলো হল দক্ষিণ-পূর্ব বুলগেরিয়া (উত্তর থ্রেস), উত্তর গ্রিস (পশ্চিম থ্রেস) এবং তুরস্কের ইউরোপীয় অংশ (পূর্ব থ্রেস)।